Diari Oficial de la Generalitat Valenciana


Sumari del DOGV 6357, del 17-09-2010 (2010/9938)

RESOLUCIÓ de 7 de setembre de 2010, del conseller de Medi Ambient, Aigua, Urbanisme i Habitatge, per la qual es dóna publicitat a l'ampliació de crèdits que han de finançar les ajudes destinades al Programa d'ajudes a llogaters, a l'empara del que regula el Reial decret 2066/2008, de 12 de desembre, pel qual es regula el Pla estatal d'habitatge i rehabilitació 2009-2012 i el Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9938


Data del document
:   07-09-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de setembre de 2010, del conseller de Medi Ambient, Aigua, Urbanisme i Habitatge, per la qual es dóna publicitat a l'ampliació de crèdits que han de finançar les ajudes destinades al Programa d'ajudes a llogaters, a l'empara del que regula el Reial decret 2066/2008, de 12 de desembre, pel qual es regula el Pla estatal d'habitatge i rehabilitació 2009-2012 i el Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012. [2010/9938]  
El Reial decret 2066/2008, de 12 de desembre, pel qual es regula el Pla estatal d'habitatge i rehabilitació 2009-2012 (BOE núm. 309, de 24 de desembre de 2008), en la secció 1ª, Programa d'ajudes a llogaters, de l'eix 2, ajudes a demandants d'habitatge, del capítol II del títol II, programes del Pla estatal d'habitatge i rehabilitació 2009-2012 va establir en els articles 38 i 39 les condicions dels beneficiaris, la quantia i la gestió de les ajudes als llogaters.  
El Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012 (DOCV núm. 6016, de 19.05.2009) en l'article 12, ajudes al llogater d'habitatge, i en les disposicions addicionals 3ª, objectius del Pla i limitacions pressupostàries i 4ª, ampliació d'objectius en el Programa d'ajuda als llogaters, va establir les condicions complementàries, els objectius del Pla convinguts amb el Ministeri d'Habitatge, com també les condicions i els límits de les ajudes finançades a càrrec dels pressupostos de la Generalitat.  
L'Ordre de 28 de juliol de 2009, de la Conselleria de Medi Ambient, Aigua, Urbanisme i Habitatge, per la qual es regula el procediment per a la tramitació de les mesures de finançament d'actuacions protegides previstes en els plans d'habitatge i sòl (DOCV núm. 6076, d'11.08.2009) en els articles 19 i 20 del títol IV, ajudes als inquilins va establir el termini, la documentació que s'ha d'aportar juntament amb la sol·licitud, la resolució, el termini i el pagament de l'ajuda, com també la modificació de les condicions del lloguer.  
La Resolució de 12 de juny de 2009, de la sotssecretària del Ministeri d'Habitatge, per la qual es publica el conveni de col·laboració entre el Ministeri d'Habitatge i la Comunitat Valenciana per a l'aplicació del Pla estatal d'habitatge i rehabilitació 2009-2012, va establir en l'annex I, punt 2, Programa d'ajudes a llogaters, un total de 7.000 objectius, dels quals corresponen a l'exercici 2010, 1.525 actuacions que s'han de finançar en nombre d'habitatges.  
De conformitat amb la Llei 13/2009, de 29 de desembre, de pressupostos de la Generalitat per a l'exercici 2010 (DOCV núm. 6176, de 31.12.2009), en aplicació del que estableix la disposició addicional 3ª del Decret 66/2009, i de conformitat amb el que preceptua l'article 47.11 del Decret legislatiu de 26 de juny de 1991, pel qual s'aprova el Text refós de la llei d'hisenda pública de la Generalitat Valenciana, es va publicar en el Diari Oficial de la Comunitat Valenciana de 30 d'abril de 2010, del conseller de Medi Ambient, Aigua, Urbanisme i Habitatge, per la qual es dóna publicitat als crèdits que han de finançar les ajudes destinades al Programa d'ajudes a llogaters, a l'empara del que regula el Reial Decret 2066/2008, de 12 de desembre, pel qual es regula el Pla estatal d'habitatge i rehabilitació 2009-2012, i el Decret 66/2009, de 15 de maig, del Consell, pel qual s'aprova el Pla autonòmic d'habitatge de la Comunitat Valenciana 2009-2012.  
El resolc primer de la Resolució de 25 de març determinava els crèdits pressupostaris i la línia de subvenció per a finançar les ajudes del Programa d'ajudes a llogaters durant l'any 2010, regulades en el Pla estatal d'habitatge i rehabilitació 2009-2012 i en el Pla autonòmic d'habitatge de la Comunitat Valenciana 2009-2012, per un import global màxim d'1.253.280,00 €, fons propis: 187.990,00 € i fons externs: Estat, Ministeri d'Habitatge, 1.065.290,00 €.  
A l'efecte d'atendre les sol·licituds presentades en aquest programa i atés que hi ha crèdit suficient per a això, de conformitat amb el que estableix el resolc tercer de la Resolució de 25 de març, es publica una dotació addicional de fons per a l'esmentat Programa d'ajudes a llogaters.  
En virtut d'això i fent ús de les facultats que em confereixen l'article 47.11 del Text refós de la llei d'hisenda pública de la Generalitat Valenciana i el Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Únic  
Ampliar en 1.500.000,00 € la dotació pressupostària destinada a finançar les ajudes del Programa d'ajudes a llogaters durant l'any 2010, regulades en el Pla estatal d'habitatge i rehabilitació 2009-2012 i en el Pla autonòmic d'habitatge de la Comunitat Valenciana 2009-2012, a càrrec del programa pressupostari 431.20, habitatge i projectes urbans.  
Procedència i quantia dels fons:  
Propis: 225.000,00 €  
Externa: Estat, Ministeri d'Habitatge, 1.275.000,00 €  
València, 7 de setembre de 2010.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.